কর্মরত অবস্থাতেও মার্কিন সেনাতে লিঙ্গ পরিবর্তন করা যাবে না

ওয়েব ডেস্ক: ডোনাল্ড ট্রাম্পের (Donald Trump) কথা অনুযায়ী সেনার চাকরিতে পুরুষ ও মহিলা ছাড়া আর কোনও লিঙ্গ থাকবে না। চাকরিতে রুপান্তরকামীদের (Trans People) নিয়োগ বন্ধ করতে নির্দেশিকায় সই করেছেন তিনি। এবার চাকরিরত অবস্থায় রূপান্তরিতও হওয়া যাবে না। আদালতে এমনই জানাল আমেরিকা প্রশাসন (US Administration)। সোমবার ওয়াশিংটন ডিসিতে আমেরিকার জেলা আদালতে এমনই জানানো হয়েছে আমেরিকার প্রতিরক্ষা সচিব পিট হেগসেথের (Pete Hegseth) পক্ষে।

বলা হয়েছে এই বিষয়ে শুশ্রুষার সব প্রক্রিয়াকরণ যা আগে থেকে নির্ধারিত, পরিকল্পনা করা আছে তা বন্ধ করতে হবে। তবে প্রতিরক্ষা সচিব জানিয়েছে, যাঁরা ইতিমধ্যে কাজ করছেন তাঁদের মর্যাদা দেওয়া হবে। আমরিকার মিলিটারিতে ১৩ লক্ষ কর্মী রয়েছেন। তার মধ্যে ১৫০০০ রূপান্তকামী রয়েছেন বলে দাবি। যদিও প্রশাসন সূত্রে খবর, সংখ্যাটি ১ হাজারেরও নীচে।

আরও পড়ুন: মোদির মার্কিন সফরের আগেই বিরাট ঘোষণা ট্রাম্প প্রশাসনের

ট্রাম্পের নির্দেশিকা বিরুদ্ধে মানবাধিকার কর্মীরা মামলা করেছেন। ট্রাম্পের ওই ঘোষণার পর বিশৃঙ্খলা দেখা দিয়েছে। কোথাও মহিলা রূপান্তরকামী কর্মীকে শোওয়ার ঘর থেকে বের করে ফাঁকা ক্লাসরুমে থাকতে দেওয়া হয়েছে। পুরুষ রূপান্তরকামী কর্মীকে লিঙ্গের সিদ্ধান্ত নিয়ে পুরুষ কিংবা মহিলাদের জায়গায় থাকতে ফরমান জারি হয়েছে। এদিকে আমেরিকায় একটি সমীক্ষাতে উঠে এসেছে যে, ৫৯ শতাংশ আমেরিকান মনে করেন, রূপান্তরকামীকে সেনাতে কাজ করতে দেওয়া উচিত। যদিও ২০১৯ সালে এটা ছিল ৭১ শতাংশ।